British Airwaysin matkatavararajoitukset vaihtelevat huomattavasti matkustusluokan ja myös lipputyypin mukaan. Poikkeavaa niissä on yksittäisten käsimatkatavaroiden korkea painoraja, 23 kg. Muilta osin rajoitukset ovat melko tyypilliset.
Halvimpiin economy-luokan lippuihin sisältyy yleensä kaksi enintään 23 kg painavaa käsimatkatavaraa, joiden mittarajat ovat 40 x 30 x 15 cm ja 56 x 45 x 25 cm. Kirjattavista matkatavaroista joutuu aina maksamaan lisämaksun. Hinta ei kuitenkaan ole kallis, ja sen voi maksaa kätevästi verkossa.
Kaikkiin muihin lippuihin sisältyy aina myös vähintään yksi enintään 23 kg painava kirjattava matkatavara, jonka ulkomitat saavat olla enintään 90 x 75 x 43 cm. Business- ja First-luokissa mittarajat ovat samat, mutta matkatavaroita saa tuoda useita. Tarkat rajat riippuvat osin myös reitistä, joten ne kannattaa aina tarkastaa jo ennen matkavarauksen tekemistä.